b'\n_START_ARTICLE_\nJernbane.net\n_START_SECTION_\nHistorie\n_START_PARAGRAPH_\nJernbane.net begynte som ett nettbasert hobbyprosjekt under dav\xc3\xa6rende NJK Lokalavdeling Sol\xc3\xb8r Odal p\xc3\xa5 Roverud stasjon p\xc3\xa5 Sol\xc3\xb8rbanen. Opprinnelige var det tenkt \xc3\xa5 kommunisere med medlemmer i NJK Lokalavdelingen ved hjelp av Internett. Behovet for lagringsplass av bilder var derfor lite, og det f\xc3\xb8rste Jernbane.net ble derfor lastet opp til en privat nettadresse.\n_START_SECTION_\nAdminstrasjon og vedlikehold av galleriene\n_START_PARAGRAPH_\nBildegalleriet p\xc3\xa5 Jernbane.net inneholder per august 2015 om lag 115.000 bilder fra stort sett hele verden. Bilder som deles med Jernbane.net kontrolleres og sorteres inn i gallerier av administratorene som vedlikeholder galleriene p\xc3\xa5 sin fritid. Jernbane.Net har i flere \xc3\xa5r knyttet til seg personer som deltar i \xc3\xa5 administrere og vedlikeholde bildegalleriene. Uten frivillig innsats ville det v\xc3\xa6re vanskelig \xc3\xa5 ha en s\xc3\xa5 stor bredde i bildebiblioteket._NEWLINE_Sidene kan n\xc3\xa5 vedlikeholdes fra en hvilken som helst terminal uansett plassering i verden. Det vesentlige og overordnede tekniske arbeid med utviklingen foreg\xc3\xa5r fra Aabenraa i Danmark, og fra Dokka i Norge.\n_START_SECTION_\nPostvogna\n_START_PARAGRAPH_\nNettstedet inneholdt fra starten av ett enkelt diskusjonsforum, som etterhvert utviklet seg til \xc3\xa5 bli Postvogna. Navnet Postvogna ble kopiert fra Svenska J\xc3\xa4rnv\xc3\xa4gsklubben som allerede hadde ett nettbasert diskusjonsforum som omhandlet jernbane._NEWLINE_Designet p\xc3\xa5 sidene var til \xc3\xa5 begynne med laget med en m\xc3\xb8rk brun farge som lasten p\xc3\xa5 enkelte jernbanevogner som gikk ut fra blant annet Oslo. Vognene kaltes hos Norges Statsbaner og p\xc3\xa5 folkemunne for Pudrett vogner. Postvogna var for mange synonym med skitt og den fikk derfor dette tilnavnet._NEWLINE_Diskusjonsforum p\xc3\xa5 Internett var en ny oppfinnelse. I Posvogna barndom var det uenighet om man kunne diskutere b\xc3\xa5de interne og eksterne foreningsaker i Norsk Jernbaneklubb. Etter noe tid ble det innf\xc3\xb8rt obligatorisk registrering av navn for \xc3\xa5 kunne delta i diskusjoner og \xc3\xa5 bygge opp bildebiblioteket.\n_START_SECTION_\nBildegalleriene\n_START_PARAGRAPH_\nJernbane.net laget tidlig en l\xc3\xb8sning for \xc3\xa5 opparbeide ett internettbasert bildebibliotek om jernbaner og det som h\xc3\xb8rer til. Den f\xc3\xb8rste oppbygging av gallerier p\xc3\xa5gikk helt manuelt ved att hvert bilde som kom inn til redaksjonen ble lagt til i en del av galleriet ved hjelp av html-koding. Dette var arbeidskrevende og senere ble bildegalleriene bygget opp i en digital database._NEWLINE_Alle bilder som ble vist i galleriet ble fortsatt oversendt enten p\xc3\xa5 email, eller ved at Jernbane.net fikk en ekstern lagringsenhet oversendt i posten. Noen av deltagerne hadde knyttet seg til andre gratis lagringssteder p\xc3\xa5 Internett. P\xc3\xa5 den m\xc3\xa5ten kunne brukerne vise hverandre bilder i diskusjonsforumet Postvogna.\n_START_SECTION_\nBildeopplastingen\n_START_PARAGRAPH_\nEtter en periode med pr\xc3\xb8vedrift ble den f\xc3\xb8rste bilde opplasting siden gjort tilgjengelig for alle registrerte brukere.  Etterhvert er opplasting og deling av \xc3\xb8yeblikksbilder gjort mulig p\xc3\xa5 nettstedet, da det i 2011 ble utviklet en l\xc3\xb8sning som gj\xc3\xb8r opplasting av digitaliserte bilder direkte fra din mobiltelefon i jpeg/jpg format mulig._NEWLINE_For at den som ikke har evne og interesse av bildebehandling ved hjelp av fotoprogrammer, finnes en mulighet til \xc3\xa5 delta ved hjelp av en tredje opplastingside. Der komprimeres bildene til brukelig format. Dette gj\xc3\xb8r at alle kan dele sine bilder, uansett grad av fototeknisk kunnskap._NEWLINE_Opplastingssiden er utviklet slik at en registrert bruker p\xc3\xa5 forh\xc3\xa5nd kan sortere sine bilder til rett galleridel. Dette letter arbeidet for de frivillige administratorene. Den opprinnelige bildeopplastingen inneholder i dag mulighet til \xc3\xa5 geotagge bilder slik at den som bes\xc3\xb8ker bildebiblioteket enkelt kan se hvor bildet er tatt.'